ปกติปจด.แฟนจะมาในการกินยาคุมเม็ดที่25ของแผงแต่ตอนนี้ยังไม่มามีsexกับแฟนหลังเเฟนกินยาคุมเม็ดที่19ไปแล้ว เม็ดที่19ตรงกับวันที่2ของเดือนครับจนวันนี้เม็ดที่25จะตรงกับวับที่8ของเดือน แบบนี้จะท้องไหมครับ ขอบครับ
สวัสดีค่ะ หากที่ผ่านมาทานยาคุมกำเนิดได้อย่างถูกต้อง ยาคุมกำเนิดก็จะช่วยป้องกันการตั้งครรภ์ได้มากกว่า 99% อย่างไรก็ตาม ยาคุมไม่สามารถป้องกันได้ 100% ดังนั้น หากทานยาคุมจนถึงเม็ดที่ 25 แล้ว ประจำเดือนยังไม่มา แนะนำควรทานต่อจนถึงเม็ดที่ 28 หากประจำเดือนยังคงไม่มา ก็ควรตรวจหาการตั้งครรภ์ดูค่ะ หากตรวจไม่พบ อาจเกิดจาก- ผลข้างเคียงของยาคุมกำเนิด ที่ทำให้เยื่อบุโพรงมดลูกบางลง จึงไม่มีเลือดประจำเดือนออกมา ซึ่งไม่ได้อันตรายอะไร- มีการตั้งครรภ์ แต่ยังตรวจไม่พบ เนื่องจากเพิ่งมีเพศสัมพันธ์ในช่วงที่ทานยาคุมเม็ดที่ 19ดังนั้น หากตรวจหาการตั้งครรภ์ไม่พบ ก็ให้เริ่มทานยาคุมแผงใหม่ไปก่อน และเมื่อทานไปประมาณ 1 สัปดาห์ อาจลองตรวจหาการตั้งครรภ์ซ้ำดูอีกครั้ง หากยังตรวจไม่พบ ก็สามารถทานยาคุมต่อไปได้ตามปกติ แต่หากตรวจพบก็ให้หยุดทานยาคุมกำเนิดไป ซึ่งยาที่ได้ทานไปก่อนหน้านั้น ก็ไม่ได้มีผลอะไรต่อทารกในครรภ์ค่ะ